Sondaj: 90% dintre români doresc interzicerea tăierii pădurilor în parcuri naționale.
AgentGreen: Romsilva a primit nota 3,80 la administrarea pădurilor și este corigentă. Tăierile excesive de păduri continuă să fie percepute ca fiind cea mai importantă problemă de mediu de aproximativ 42% dintre români. Dacă în anul 2015 populaţia ar fi preferat ca parcurile naţionale să fie administrate de ecologi şi silvicultori, în 2021 această preferinţă s-a extins şi pentru biologi şi geologi, în top fiind specialiștii în ecologie (93%).
Agent Green a publicat, marți, rezultatele unui sondaj de opinie legat de preocupările românilor în privința problemelor de mediu, în mod special despre parcurile naționale și cine ar trebui să le îngrijească.Studiul este unul comparativ cu anul 2015 când același realizator de studii oficiale a făcut un alt studiu pe o metodologie identică. Principalele rezultate arată printre altele că:"Chintesența dorinței românilor este că tăierile în parcurile naționale trebuie complet interzise și că acestea trebuie administrate de specialiști în științele naturii. Publicul larg a sancționat aspru prestația Romsilva în parcurile naționale și recomandă implicit exmatricularea lor. Ministrul mediului nu le mai poate lua apărarea și trebuie să acționeze acum în consecință. Peste tot în lume parcurile naționale sunt strict protejate. În România, pădurile din acestea acoperă doar 1% din suprafața țării, însă mai bine de jumătate din acest puțin este liber la tăieri", a spus Gabriel Păun, președintele Agent Green.Agent Green a realizat o radiografie asupra stării de fapt despre situația parcurilor națioanale."Este clar că proasta reputație a Romsilva nu are legatură activitatea Agent Green. Dar este strigător la cer că folosesc bani publici pentru a ne târî prin tribunale. Vom folosi acest studiu în instanță și vom cere Romsilva costurile aferente realizării acestuia", a adăugat Păun.Organizația a realizat și un serial -"Un Masacru Național" – pentru a arăra starea din cinci parcuri naționale administrate de Romsilva (Semenic, Domogled, Chele Nerei, Călimani și Rodna).